पिता को पैरालिसिस, मां बिस्तर पर, टिफिन बेचकर पढ़ाई की, क्लैट में 25वीं रैंक

जयपुर। जयपुर के रहने वाले पलाश श्रीवास्तव ने जयपुर का नाम रोशन किया है। बुधवार को क्लैट का रिजल्ट आते पलाश की आंखें भर आईं। पलाश ने इसमें ऑल इंडिया लेवल पर 25वीं रैंक पाकर साबित कर दिया कि चुनौतियां कितनी भी हों पर कुछ कर गुजरने का जज्बा होना चाहिए। पिता को पैरालिसिस अटैक व मां को आंत की टीबी के बावजूद पलाश ने हार नहीं मानी और यह उपलब्धि हासिल की।

संघर्ष भरा हुआ था वो वक्त :

पलाश बताते हैं कि जब 9वीं क्लास में थे तब उनका पूरा परिवार नागपुर में रहता था। पलाश वहीं पढ़ाई कर रहे थे और उनके पिता एक कंपनी में सेल्स मैनेजर थे। अचानक एक दिन ऑफिस जाते वक्त इनके पिता को ब्रेन स्ट्रोक हुआ और वे सड़क पर गिर पड़े। शरीर का बायां हिस्सा पूरी तरह पैरालिसिस हो गया। जॉब चली गई। ऐसे में सबको जयपुर शिफ्ट होना पड़ा।

मां-और पिता की बीमारी ने दिया जज्बा :

इस मौके पर Dainikbhaskar.com से बातचीत में पलाश ने बताया कि 13 साल की उम्र में ही पिता को पैरालिसिस अटैक आ जाने के बाद मां के साथ टिफिन सेंटर खोल लिया। फिर मां भी बीमार हो गई ओर टिफिन सेंटर बंद हो गया। ऐसे में हर ओर केवल निराशा ही नजर आ रही थी। तब मां और पिता के चेहरे को देखा और तय किया कि इनकी सेवा करते हुए इनके लिए ऐसा कुछ करूंगा कि मिसाल बने।

रूम-टू-रूम पहुंचाया खाना

जयपुर में मां आस-पास किराए पर रह रहे स्टूडेंट्स के लिए खाना बनाती थीं और पलाश टिफिन रूम-टू-रूम पहुंचाते थे। एक दिन अचानक इनकी मां की तबियत बिगड़ गई। पता चला कि उनको आंतों की टीबी है। अब पलाश के लिए अकेले ही टिफिन सेंटर चलाना चुनौती भरा था। ऐसे में सेंटर बंद करना पड़ा।



प्रणय सर ने दिया साथ :

पलाश की प्रतिभा और जीवन की चुनौतियों को देखकर एक कोचिंग संचालक ने पलाश की 75 प्रतिशत फीस माफ ही नहीं कराई बल्कि स्कॉलरशिप भी दिला दी। पलाश इस मौके पर छोड़ना नहीं चाह रहे थे। ऐसे में उन्होंने मां-पिता की सेवा और उनका ट्रीटमेंट कराने के साथ ही दिन-रात पढ़ाई करनी शुरू कर दी।



अगली स्लाइड मैं इन चुनौतियों की बीच कैसे करते थे पढ़ाई



टाइम मैनेजमेंट का किया ख्याल: पलाश बताते हैं कि उन्होंने टाइम मैनेजमेंट का काफी ख्याल रखा। एक ओर वो मां और पिता की देखभाल करते थे वहीं अपनी पढ़ाई के वक्त को भी उसी 24 घंटे में मैनेज करते थे। सक्सेज फंडा बताते हुए पलाश कहते हैं कि कम पढ़ाना और ज्यादा रिवीजन करना ही उनका सक्सेस मंत्र है।

